Outlook er blevet gratis for Mac-brugere

Microsoft Outlook har i flere årtier været et af de mest udbredte mail-programmer til Windows-computere. Det har også eksisteret til Mac-computere, men her har det ikke slået voldsomt igennem. Måske er det derfor, Microsoft nu meddeler, at Outlook for Mac er blevet fuldstændig gratis.

Der er hverken behov for licens eller abonnement på Microsoft 360. Programmet kan frit hentes via Mac App Store.

Outlook understøtter flere e-mail-udbydere, inklusive Gmail, iCloud, Yahoo Mail og andre, med en samlet indbakke og universel søgefunktion tilgængelig. App’en blevet optimeret til Macs med Apple-siliciumchips.

Eksempel på notifikationer, widgets og menuen på macOS (foto: Microsoft).

Microsoft redesignede programet til macOS i 2020, og app’en understøtter Notification Center-widgets, Handoff mellem macOS og iOS og mere.

Microsoft fortæller mere om, hvad programmet har at byde på, på denne hjemmeside.

Outlook er blevet gratis for Mac-brugere